આમ તારી અનેક સારી બાબતો પણ છે જે અમને સલામતીનો અહેસાસ કરાવે છે, છતાં તુ પોલીસ છે એટલે તારે તો સારૂ કામ કરવાનું જ છે તેવુ માની અમે તને કયારેય થેંકયુ કહેતા નથી, પણ જો તારાથી નાની અમથી ભુલ થાય તો અમે ગાઈ વગાડી તેનો ઠંઠેરો પીટઈએ છીએ, છતાં તને આજે થેંકયુ કહેવાનો સમય આવ્યો છે જે અમારે ચુકવો જોઈએ નહીં, ગુજરાતમાં પુરને કારણે જે સ્થિતિ નિર્માણ થઈ, તેની સાથે તારે કોઈ દેવાદેવા ન્હોતી, તારૂ કામ તો કાયદો અને વ્યવસ્થા જાળવવાનું હતું, તારે તારૂ પોલીસ સ્ટેશન અને કયાંક રસ્તો બંધ થયો હોય તો ટ્રાફિક નિયંત્રણ કરવાનું હતું, પણ દોસ્ત તે તારી કાયદા પોથી બાજુ ઉપર મુકી ખાખીની પાછળ પણ માણસ જીવે છે તે સાબીત કરી આપ્યુ, પછી તે વડોદરા હોય કે ટંકારા કે પછી ગુજરાતનો કોઈ પણ પુરગ્રસ્ત વિસ્તાર હોય, ગુજરાતના આઈપીએસ અધિકારીથી લઈ છેક છેલ્લો કોન્સટેબલ પણ રસ્તા ઉપર ઉતરી આવ્યો હતો.